** Projektas**

**KAZLŲ RŪDOS SAVIVALDYBĖS TARYBA**

SPRENDIMAS

**DĖL TURTO PERDAVIMO PATIKĖJIMO TEISE KAZLŲ RŪDOS JURGIO DOVYDAIČIO VIEŠAJAI BIBLIOTEKAI**

2024 m. spalio d. Nr. TS-

Kazlų Rūda

Vadovaudamasi Lietuvos Respublikos vietos savivaldos įstatymo 6 straipsnio 3, 4, 8 ir 13 punktais, 15 straipsnio 2 dalies 19 punktu, 16 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1, 2 dalimis, Kazlų Rūdos savivaldybės turto valdymo, naudojimo ir disponavimo juo tvarkos aprašo, patvirtinto Kazlų Rūdos savivaldybės tarybos 2021 m. gegužės 31 d. sprendimu Nr. TS-135 „Dėl Kazlų Rūdos savivaldybės turto valdymo, naudojimo ir disponavimo juo tvarkos aprašo patvirtinimo“ 6, 7.1, 8, 11.1, 13 ir 14.1 punktais (papunkčiais) bei atsižvelgdama į Kazlų Rūdos Jurgio Dovydaičio viešosios bibliotekos 2024 m. spalio 1 d. raštą Nr. SD-79 „Prašymas dėl nekilnojamojo turto panaudos sutarties Nr. S-143 pakeitimo“ Kazlų Rūdos savivaldybės taryba n u s p r e n d ž i a:

1. Perduoti Kazlų Rūdos Jurgio Dovydaičio viešajai bibliotekai, juridinio asmens kodas 188207359, valdyti, naudoti ir disponuoti patikėjimo teise 20 (dvidešimčiai) metų Kazlų Rūdos savivaldybei nuosavybės teise priklausantį ilgalaikį materialųjį turtą – nekilnojamąjį turtą: negyvenamąsias patalpas (pastato, kuriame yra patalpos, unikalus Nr. 5896-2000-7012, patalpų indeksai: 1-7, 1/2 1-8, 1-9, bendras plotas – 90,3 kv. m.), esančias Mokyklos g. 14, Antanavo k., Antanavo sen., Kazlų Rūdos sav.
2. Nustatyti, kad šio sprendimo 1 punkte nurodytas turtas perduodamas Kazlų Rūdos Jurgio Dovydaičio viešosios bibliotekos veiklai vykdyti.

3. Pripažinti netekus galios Kazlų Rūdos savivaldybės tarybos 2015 m. liepos 1 d. sprendimo Nr. TS V(3)-2406 „Dėl nekilnojamojo turto perdavimo panaudos pagrindais Kazlų Rūdos savivaldybės viešajai bibliotekai“ 1.1 ir 1.2 papunkčius.

4. Įgalioti:

4.1. Kazlų Rūdos savivaldybės administracijos direktorių pasirašyti šio sprendimo 1 punkte nurodyto turto patikėjimo sutartį bei perdavimo ir priėmimo aktą;

4.2. Kazlų Rūdos savivaldybės administracijos direktorių pasirašyti susitarimą dėl 2015 m. liepos 12 d. Nekilnojamojo turto panaudos sutarties Nr. S-143 pakeitimo.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška